CELEX: 62016TN0643
Language: el
Date: 2016-09-11 00:00:00
Title: Υπόθεση T-643/16: Προσφυγή της 11ης Σεπτεμβρίου 2016 — Gamaa Islamya Egypte κατά Συμβουλίου

14.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 419/50
            
         Προσφυγή της 11ης Σεπτεμβρίου 2016 — Gamaa Islamya Egypte κατά Συμβουλίου
   (Υπόθεση T-643/16)
   (2016/C 419/66)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Gamaa Islamya Egypte (Αίγυπτος) (εκπρόσωπος: L. Glock, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση (ΚΕΠΠΑ) 2016/1136 του Συμβουλίου, της 12ης Ιουλίου 2016, σχετικά με την ενημέρωση και τροποποίηση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας και για την κατάργηση της απόφασης (ΚΕΠΠΑ) 2015/2430 (ΕΕ L 188 της 13.7.2016, σ. 21), καθόσον αφορά την Gamaa Islamya Égypte·
            
         
               —
            
            
               να ακυρώσει τον εκτελεστικό κανονισμό (ΕΕ) 2016/1127 του Συμβουλίου, της 12ης Ιουλίου 2016, σχετικά με την εφαρμογή του άρθρου 2, παράγραφος 3, του κανονισμού (ΕΚ) 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και για την κατάργηση του εκτελεστικού κανονισμού (ΕΕ) 2015/2425 (ΕΕ L 188 της 13.7.2016, σ. 1), καθόσον αφορά την Gamaa Islamya Égypte·
            
         
               —
            
            
               να καταδικάσει το Συμβούλιο στο σύνολο των δικαστικών εξόδων.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει οκτώ λόγους.
   
               1.
            
            
               Ο πρώτος λόγος αντλείται από παράβαση του άρθρου 1, παράγραφος 5, της κοινής θέσης του Συμβουλίου της 27ης Δεκεμβρίου 2001 για την εφαρμογή ειδικών μέτρων για την καταπολέμηση της τρομοκρατίας (2001/931/ΚΕΠΠΑ, ΕΕ 2001, L 344, σ. 93· στο εξής: κοινή θέση 2001/931).
            
         
               2.
            
            
               Ο δεύτερος λόγος αντλείται από παράβαση του άρθρου 1, παράγραφος 4, της κοινής θέσης 2001/931.
            
         
               3.
            
            
               Ο τρίτος λόγος αντλείται από πλάνη στην οποία υπέπεσε το Συμβούλιο σχετικά με το υποστατό των πραγματικών περιστατικών που προσάπτονται στην προσφεύγουσα.
            
         
               4.
            
            
               Ο τέταρτος λόγος αντλείται από πλάνη εκτιμήσεως στην οποία υπέπεσε το Συμβούλιο σχετικά με τον χαρακτηρισμό της προσφεύγουσας ως «τρομοκρατικής οργάνωσης».
            
         
               5.
            
            
               Ο πέμπτος λόγος αντλείται από παράβαση του άρθρου 1, παράγραφος 6, της κοινής θέσης 2001/931.
            
         
               6.
            
            
               Ο έκτος λόγος αντλείται από παράβαση της υποχρεώσεως αιτιολογήσεως.
            
         
               7.
            
            
               Ο έβδομος λόγος αντλείται από προσβολή των δικαιωμάτων άμυνας και του δικαιώματος αποτελεσματικής δικαστικής προστασίας.
            
         
               8.
            
            
               Ο όγδοος λόγος αντλείται από μη προσήκουσα κύρωση των αιτιολογικών εκθέσεων.